A Bizottság 1437/2000/EK rendelete
(2000. június 30.)
a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet VI. melléklete C. szakaszának módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1073/2000/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2], és különösen annak 5. cikke (8) bekezdésére és 13. cikkére,
tekintettel a 345/97/EK rendelettel [3] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet VI. melléklete tartalmának meghatározásáról, továbbá az 5. cikke (4) bekezdésében foglalt rendelkezések végrehajtására vonatkozó részletes szabályok megállapításáról szóló, 1993. január 29-i 207/93/EGK bizottsági rendeletre [4], és különösen annak 3. cikke (5) bekezdésére,
mivel:
(1) A 2092/91/EGK rendelet 5. cikkének (4) bekezdése úgy rendelkezik, hogy a mezőgazdasági eredetű összetevők csak akkor szerepelhetnek a VI. melléklet C. szakaszában, ha bizonyítást nyert a kérdéses összetevők mezőgazdasági eredete, valamint az, hogy a Közösségben azokat nem állítják elő megfelelő mennyiségben a 6. cikkben megállapított szabályoknak megfelelően, illetve, hogy azok harmadik országokból nem hozhatók be a 11. cikkben megállapított szabályoknak megfelelően.
(2) Egyes tagállamok a 207/93/EGK rendelet 3. cikkének (2) bekezdésében megállapított eljárásnak megfelelően tájékoztatták a többi tagállamot és a Bizottságot azokról az engedélyekről, amelyeket bizonyos, a 2092/91/EGK rendelet VI. mellékletének C. szakaszában jelenleg nem szereplő, mezőgazdasági eredetű összetevők felhasználására vonatkozóan adtak ki. Megállapítást nyert, hogy a szerecsendió, egyes borsfajták és keverékeik, továbbá a kerti pórsáfrány virágja, egyes színezésre és ízesítésre használt ehető termények keverékei, a füstölt koriander és a cseresznyepálinka jelenleg nem szerezhetők be ökológiai termelésből. Ezért ezeket a termékeket fel kell venni az említett rendelet VI. mellékletének C. szakaszába.
(3) Az intézkedések meghozatala nem tűr halasztást, mert bizonyos termékek tekintetében lejárt a nemzeti szintű engedélyek meghosszabbításának a 207/93/EGK rendelet 3. cikke (1) bekezdésében foglalt lehetőségére előírt határidő.
(4) Az egyértelműség érdekében helyénvaló a VI. melléklet C. szakaszának teljes szövegét újra megállapítani.
(5) Az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,
ELFOGADTA EZT A RENDELETET:
1. cikk
A 2092/91/EGK rendelet VI. mellékletének C. szakasza helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. június 30-án.